Петко Р. Славейков
Извинение

chitanka.info

Ба, какви сте вие луди,

то е челяк да са чуди

        с този вашът глуп совет!

Санким, като побелявам,

има л’нещо да менявам?

        Та що има от бял цвет?

Бяло й бялото кокичи,

но го сяка млада кичи,

        по глава си го реди.

Пак е бяла драга ружка,

но бере я мойта дружка

        и я туря на гърди.

Йощ цветя и други бели,

колкот ищеш нацъфтели

        и природата красят.

Та и мойте косми зле ли й,

Дет са рано побелели?

        Бурен жар те не гасят.

От любов ма не лишават,

на цалувки не додяват;

        що казвате, че сум стар?

Йощ кръвта ми е гореща

и сърцето ми усеща

        пръвния младежки жар.

Побеляват ми космите,

но заякват ми костите,

        а и то е един дар.

Затова и да белея,

от да любя и да пея

        ази няма да се спра.

Щото колкот побелявам,

толкоз повеч либав ставам

        и ща либя, дор умра.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.